KURZUSLEÍRÁS ÉS HETI TEMATIKA

	Tantárgy neve: Tipográfia
	Kreditértéke: 4

	A tantárgy elméleti vagy gyakorlati jellegének mértéke, „képzési karaktere” 20/80 (kredit%)

	A tanóra típusa: gyakorlati
nyelve: magyar

Az adott ismeret átadásában alkalmazandó további módok, jellemzők: Szemeszterenként heti bontásban különböző alapozó és gyakorló tipográfiai tervezési és kivitelezési feladatok kerülnek kiadásra. Munka közben egyéni és közös konzultációkra kerül sor. Feladatok a következő feladatkiadáskor, valamint a félévek végén a teljes anyag összefűzött pdf formában történő beadása / feltöltése szükséges. A feladatok mennyiségi leadása az aláírás megszerzésének feltétele, feladatok megoldásának minősége a gyakorlati érdemjegy meghatározója.

	A számonkérés módja: gyakorlati jegy.
Az ismeretellenőrzésben alkalmazandó további (sajátos) módok: 

	A tantárgy tantervi helye (hányadik félév): 1. szemeszter

	Előtanulmányi feltételek: A félévek egymásra épülnek

	Tantárgyleírás: az elsajátítandó ismeretanyag tömör, ugyanakkor informáló leírása:

A tipográfia a tervezőgrafikai médiumok alapozó gyakorlati tárgya, valamint a tipográfia, mint önálló grafikai műfaj elsajátítását segíti elő. Első két szemeszterben: Betűszerkesztési, betűanatómiai alapok megszerzése, fejlesztése speciális tervezési-kivitelezési grafikai feladatokon keresztűl. Gyakorlati témakörök: Alapozó tervezési gyakorlatok, manuális készség fejlesztése, a biztos eszköz-használat kialakítása, a manuális és digitális technikák begyakorlása. Betűrajzolás minta alapján, betűírás kézzel mintalapok elkészítése. Egyéni vizuális kommunikációs technikák felfedezése, kialakítása. Tipográfiai tervezési feladatok.


	A 2-5 legfontosabb kötelező, illetve ajánlott irodalom (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN)

	Kötelező irodalom:

Virágvölgyi Péter: A tipográfia mestersége - számítógéppel Tölgyfa kiadó, Budapest - 1998.
Suzanne West: Stílusgyakorlatok UR kiadó, Budapest - 1998.

Énekes Ferenc: Kiadványszerkesztés 1-2-3. Ludovika Kiadó, Budapest - 2021, 2022, 2023.

Ajánlott irodalom:
Szántó Tibor: A betű, Akadémiai Kiadó, Budapest - 1965

David Bann: Nyomdai megrendelők kézikönyve, Scolar - 2007
Bill Gardner, Catharine Fishel, Logolounge / logotár 1, 2, 3, Scolar ISBN 9789632441245

Mark Hampshire és Keith Stephenson, Jelek és szimbólumok, Scolar ISBN 9789639534964, 9789639534445, 9789632440705

Robin Williams, Tervezz Bátran - OLDALTERVEZÉS ÉS TIPOGRÁFIA EGYSZERŰEN ÉS AZON TÚL, Scolar, ISBN9789639534674

David Jury: Mi az a tipográfia? Scolar ISBN 9789639534773

	

	Féléves tematika hetekre lebontott rövid ismertetése

1. hét

Felmérő tervezési-kivitelezési grafikai feladatok: Monogram tervezés
2. hét

Több karakter összeírása
3. hét

Manuális betűrajzolás minta alapján
4. hét
Ellentétpár tervezés: ellentétet kifejező szavak ábrázolása egységes szóképben
5. hét

Betűszerkesztés minta alapján
6. hét

Logotípia tervezés adott témára

7. hét

Embléma vs. Logotípia. Szöveg elhelyezési kompozíciós feladat

8. hét

Különleges karakterek szerkesztése
9. hét

Egalizálás

10. hét

Számnév logotípia tervezése

11. hét

Óraszámlap tervezés

12. hét

Redesign, logotípia tervezés adott témára
13. hét

Betűírás kézzel / tollírás
14. hét

Betűírás kézzel / ecsetírás


	Tantárgy felelőse: Auth Attila egyetemi docens

	Tantárgy oktatásába bevont oktató(k) és elérhetősége(ik): Auth Attila egyetemi docens

	A tantárgy tanításának időpontja/helyszíne: A szemeszter, illetve feladatok függvényében 

a specializáció gyakorlati műtermei vagy a III.16 számítógépes terem
Csütörtök, 16:00–18:00, III. emelet 24.

	Tantárgykódja: GRM-TBEI01-25-C

	Felelős tanszéke: Grafika Tanszék

	Képzési idő szemeszterekben: 4 szemeszter

	Tanórák száma összesen: 112 tanóra

	Tanulmányi követelmények: A kiadott feladatok határidőre való elkészítése, konzultációkon való részvétel. Az órákon való részvétel, a kiadott tervezőgrafikai feladatok megjelölt határidőre való megoldása és bemutatása, kapcsolódó szakmai irodalom tanulmányozása.

	Oktatási módszerek: A gyakorlati oktatás egyedi korrektúra keretében történik, itt a feladathoz ill. a hallgató egyéniségéhez igazított egyedi megoldásokat kínálunk fel, értékeljük az elkészült terveket, segítünk azok kiválasztásában, megoldástípusokat ismertetünk, megoldását segítő önálló választási helyzetbe hozzuk a hallgatókat. Egyénre szabott foglalkozás és konzultáció a hallgatókkal, az órán ill. opcionálisan a konzultációs napokon.

	Javasolt tanulási módszerek: A meghatározott feladatok folyamatos, hiánytalan és pontos elkészítése az egyénileg kialakított korrektúra mellett. Tervezési feladatok esetén több elmélyült terv, ötlet felvázolása után az egyedileg kialakított korrektúra figyelembevételével, mérlegelésével a végleges tervváltozat kialakítása. Rendszeres részvétel a konzultációkon, szakirodalom naprakész ismerete.

	A hallgató egyéni munkával megoldandó feladatainak száma: A tantárgy gyakorlati és tervezőművészeti feladatai egyéni munkával oldhatóak meg. Az elméleti tárgykörök elsajátítása szintén egyéni munkával megoldható feladat.

	Felhasználható fontosabb technikai és egyéb segédeszközök: Szabadon választott tradicionális és digitális grafikai eszközök, szoftverek

	Szabadon választható (az infrastrukturális adottságokat figyelembe véve) tárgyként meghirdetve a jelentkező hallgatók létszáma (a tárgyat kötelezően felvevő hallgatóval együtt): A tárgy szabadon választhatóként nem felvehető.

